CELEX: 42007X0619(03)
Language: ro
Date: 2007-06-19 00:00:00
Title: Regulamentul nr. 103 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind aprobarea înlocuirii convertizoarelor catalitice pentru autovehicule

19.6.2007   
            
            
               RO
            
            
               Jurnalul Oficial al Uniunii Europene
            
            
               L 158/106
            
         Doar textele originale CEE-ONU au efect juridic în temeiul dreptului public internațional. Situația şi data intrării în vigoare a prezentului regulament se verifică în ultima versiune a documentului privind situația documentului CEE–ONU TRANS/WP.29/343, disponibil la următoarea adresă: http://www.unece.org/trans/main/wp29/wp29wgs/wp29gen/wp29fdocstts.html.
   Regulamentul nr. 103 al Comisiei Economice pentru Europa a Organizaţiei Naţiunilor Unite (CEE-ONU) – Dispoziţii uniforme privind aprobarea înlocuirii convertizoarelor catalitice pentru autovehicule
   Addendum 102: Regulamentul nr. 103
   Include întreg textul valabil până la:
   Modificarea 1 – Data intrării în vigoare: 6 iulie 2000
   Modificarea 2 – Data intrării în vigoare: 4 aprilie 2005
   1.   SFERĂ DE APLICARE
   Prezentul regulament se aplică omologării de tip, ca unităţi tehnice separate, a convertizoarelor catalitice destinate montării ca piese de schimb pe unul sau mai multe tipuri date de autovehicule din categoriile M1 şi N1.
   2.   DEFINIŢII
   În sensul prezentului regulament:
   2.1.   prin „convertizor catalitic original” se înţelege un convertizor catalitic sau un ansamblu de convertizoare catalitice care intră sub incidenţa omologării de tip acordate pentru vehiculul în cauză şi ale căror tipuri sunt indicate în documentele aferente anexei 2 la Regulamentul nr. 83;
   2.2.   prin „convertizor catalitic de schimb” se înţelege un convertizor catalitic sau un ansamblu de convertizoare catalitice pentru care, în conformitate cu prezentul regulament, se poate obţine o altă omologare decât cele definite la punctul 2.1 de mai sus;
   2.3.   prin „convertizor catalitic de schimb original” se înţelege un convertizor catalitic sau un ansamblu de convertizoare catalitice ale căror tipuri sunt indicate în documentele aferente anexei 2 la Regulamentul nr. 83, dar care sunt oferite pe piaţă ca unităţi tehnice separate de către deţinătorul omologării de tip a vehiculului;
   2.4.   prin „tip de convertizor catalitic” se înţelege acele convertizoare catalitice care nu diferă în aspecte esenţiale, cum ar fi:
   
               (i)
            
            
               numărul de substraturi placate, structură şi material;
            
         
               (ii)
            
            
               tipul de activitate catalitică (de oxidare, cu trei căi, …);
            
         
               (iii)
            
            
               volumul, raportul între zona frontală şi lungimea substratului;
            
         
               (iv)
            
            
               materialele de cataliză utilizate;
            
         
               (v)
            
            
               raportul materialelor de cataliză;
            
         
               (vi)
            
            
               densitatea celulelor;
            
         
               (vii)
            
            
               dimensiunile şi forma;
            
         
               (viii)
            
            
               protecţia termică;
            
         2.5.   „tip de vehicul”:
   A se vedea punctul 2.3 din Regulamentul nr. 83;
   2.6.   prin „omologarea unui convertizor catalitic de schimb” se înţelege omologarea unui convertizor destinat montării ca piesă de schimb pe unul sau mai multe tipuri specifice de vehicule, în ceea ce priveşte limitarea emisiilor poluante, a nivelului de zgomot şi a efectului asupra performanţelor vehiculului şi, după caz, asupra sistemului integrat de diagnosticare (OBD);
   2.7.   prin „convertizor catalitic de schimb deteriorat” se înţelege un convertizor care a fost supus procesului de îmbătrânire sau deteriorat în mod artificial în asemenea măsură încât corespunde cerinţelor prevăzute de punctul 1 din apendicele 1 la anexa 11 la Regulamentul nr. 83.
   3.   CEREREA DE OMOLOGARE
   3.1.   Cererea de omologare a unui tip de convertizor catalitic de schimb trebuie trimisă de către producătorul convertizorului sau reprezentantul autorizat al acestuia.
   Pentru fiecare tip de convertizor catalitic de schimb pentru care este solicitată omologarea de tip, cererea de omologare trebuie însoţită de următoarele documente în triplu exemplar:
   3.2.1.   desenele convertizorului catalitic de schimb care prezintă, în special, toate caracteristicile menţionate la punctul 2.4 din prezentul regulament;
   3.2.2.   descrierea tipului sau a tipurilor de vehicul(e) pentru care este destinat convertizorul catalitic de schimb. Trebuie indicat(e) numărul şi/sau simbolurile ce caracterizează motorul şi tipul (tipurile) de vehicul;
   3.2.3.   descrierea şi desenele care arată poziţia convertizorului catalitic de schimb faţă de galeria/galeriile de evacuare;
   3.2.4.   desenele care arată locul destinat de aplicare a mărcii de omologare;
   3.2.5.   menţiunea dacă respectivul convertizor catalitic de schimb este destinat să corespundă cerinţelor referitoare la sistemul OBD;
   3.2.6.   în apendice este prezentat un model de fişă descriptivă.
   Solicitantul omologării trebuie să pună următoarele la dispoziţia serviciului tehnic responsabil de efectuarea testelor de omologare:
   3.3.1.   unul sau mai multe vehicule de un tip omologat(e) în conformitate cu Regulamentul nr. 83 şi echipat(e) cu un convertizor catalitic original nou. Acest(e) vehicul(e) trebuie selectat(e) de către solicitant cu acordul serviciului tehnic. Acesta (acestea) trebuie să îndeplinească cerinţele de la punctul 3 din anexa 4 la Regulamentul nr. 83.
   Vehiculul (vehiculele) de testare nu trebuie să prezinte defecte la sistemul de control al emisiilor; orice piesă originală a sistemului de control al emisiilor, care prezintă o defecţiune sau o uzură excesivă, trebuie reparată sau înlocuită. Vehiculul (vehiculele) de testare trebuie reglat(e) corect, în conformitate cu specificaţiile constructorului, înainte de testarea nivelului emisiilor;
   3.3.2.   un specimen al tipului de convertizor catalitic de schimb. Acest specimen trebuie marcat în mod clar şi indelebil cu numele sau marca de comerţ a solicitantului şi cu denumirea comercială a acestuia;
   3.3.3.   un specimen suplimentar al tipului de convertizor catalitic de schimb, în cazul unui convertizor catalitic de schimb destinat montării pe un vehicul echipat cu sistem OBD. Acest specimen trebuie marcat în mod clar şi indelebil cu numele sau marca de comerţ a solicitantului şi cu denumirea comercială a acestuia. Specimenul trebuie să fi fost deteriorat aşa cum este definit la punctul 2.7 de mai sus.
   4.   OMOLOGAREA
   4.1.   În cazul în care convertizorul catalitic de schimb prezentat în vederea omologării în temeiul prezentului regulament îndeplineşte cerinţele de la punctul 5 de mai jos, se acordă omologarea tipului respectiv de convertizor catalitic de schimb.
   Convertizoarele catalitice de schimb originale, de un tip cuprins la punctul 18 din anexa 2 la Regulamentul nr. 83 şi destinate montării pe un vehicul la care face referire documentul de omologare de tip relevant, nu este necesar să fie omologate în conformitate cu prezentul regulament dacă îndeplinesc cerinţele de la punctele 4.2.1 şi 4.2.2.
   4.2.1.   Marcaj
   
   Convertizoarele catalitice de schimb originale trebuie să poarte cel puţin următoarele elemente de identificare:
   4.2.1.1.   numele sau marca de comerţ a constructorului vehiculului;
   4.2.1.2.   marca şi numărul de identificare ale convertizorului catalitic de schimb original, înregistrate în informaţiile menţionate la punctul 4.2.3.
   4.2.2.   Documentaţie
   
   Convertizoarele catalitice de schimb originale trebuie să fie însoţite de următoarele informaţii:
   4.2.2.1.   numele sau marca de comerţ a constructorului vehiculului;
   4.2.2.2.   marca şi numărul de identificare ale convertizorului catalitic de schimb original, înregistrate în informaţiile menţionate la punctul 4.2.3;
   4.2.2.3.   vehiculele pentru care convertizorul catalitic de schimb original este de un tip cuprins la punctul 18 din anexa 2 la Regulamentul nr. 83, inclusiv, după caz, un marcaj care să indice dacă respectivul convertizor catalitic de schimb original este adecvat montării la un vehicul echipat cu un sistem integrat de diagnosticare (OBD);
   4.2.2.4.   instrucţiuni de montare, dacă e necesar.
   4.2.2.5.   Aceste informaţii trebuie furnizate:
   
               —
            
            
               sub forma unui pliant care însoţeşte convertizorul catalitic de schimb original;
               sau
            
         
               —
            
            
               pe ambalajul în care este vândut convertizorul catalitic de schimb original;
               sau
            
         
               —
            
            
               prin orice alte mijloace aplicabile.
            
         În orice caz, informaţiile trebuie să fie disponibile în catalogul de produse distribuit în punctele de vânzare de către constructorul vehiculului.
   4.2.3.   Constructorul vehiculului trebuie să furnizeze serviciului tehnic şi/sau autorităţii de omologare informaţiile necesare, în format electronic, care fac legătura între numerele relevante de identificare şi documentaţia de omologare de tip.
   Aceste informaţii trebuie să cuprindă:
   
               (i)
            
            
               marca (mărcile) şi tipul (tipurile) de vehicul;
            
         
               (ii)
            
            
               marca (mărcile) şi tipul (tipurile) de convertizor catalitic de schimb original;
            
         
               (iii)
            
            
               numărul (numerele) de identificare al(e) convertizoarelor catalitice de schimb originale;
            
         
               (iv)
            
            
               numărul de omologare de tip al tipului (tipurilor) de vehicul(e) în cauză.
            
         4.3.   Fiecare tip omologat de convertizor catalitic de schimb primeşte un număr de omologare. Primele două cifre (00 pentru regulament în forma sa actuală) indică seria de modificări ce includ cele mai recente modificări tehnice semnificative aduse regulamentului, la data eliberării omologării. Aceeaşi parte contractantă nu poate atribui acelaşi număr unui alt tip de convertizor catalitic de schimb. Acelaşi număr de omologare se poate referi la utilizarea respectivului tip de convertizor catalitic de schimb la mai multe tipuri de vehicule diferite.
   4.4.   Dacă solicitantul unei omologări de tip poate demonstra autorităţii de omologare sau serviciului tehnic că respectivul convertizor catalitic de schimb este de un tip menţionat la punctul 18 din anexa 2 la seria 05 de modificări la Regulamentul nr. 83, acordarea unui certificat de omologare de tip nu depinde de verificarea cerinţelor specificate la punctul 5.
   4.5.   Omologarea sau extinderea ori respingerea omologării unui tip de convertizor catalitic de schimb în temeiul prezentului regulament se notifică părţilor contractante ale acordului care aplică prezentul regulament prin intermediul unui formular conform cu modelul din anexa 1 la prezentul regulament.
   Pe convertizorul catalitic de schimb ce corespunde unui tip de convertizor catalitic de schimb omologat în temeiul prezentului regulament se aplică, într-un loc vizibil specificat în formularul de omologare, o marcă de omologare internaţională care constă în:
   4.6.1.   un cerc în interiorul căruia se află litera „E” urmat de numărul distinctiv al ţării care a acordat omologarea (1);
   4.6.2.   numărul prezentului regulament, urmat de litera „R”, o cratimă şi numărul omologării lângă cercul prevăzut la punctul 4.6.1.
   4.7.   În cazul în care convertizorul catalitic de schimb corespunde unui tip de convertizor de schimb omologat în temeiul unuia sau mai multor altor regulamente anexate la prezentul acord în ţara care a acordat omologarea conform prezentului regulament, nu este necesar să se repete simbolul prevăzut la punctul 4.6.1; într-un astfel de caz, în dreapta simbolului prevăzut la punctul 4.6.1 se indică, în coloane verticale, numărul regulamentului şi cel al omologării, precum şi simbolurile suplimentare ale tuturor regulamentelor în temeiul cărora s-a acordat omologarea în ţara care a acordat omologarea în conformitate cu prezentul regulament.
   4.8.   Marca de omologare trebuie să fie clar lizibilă şi să nu se poată şterge atunci când convertizorul catalitic de schimb este montat sub vehicul.
   4.9.   Anexa 2 la prezentul regulament cuprinde o serie de exemple de dispunere a mărcilor de omologare.
   5.   CERINŢE
   5.1.   Cerinţe generale
   5.1.1.   Convertizorul catalitic de schimb trebuie să fie proiectat şi construit şi să permită montarea în aşa fel încât vehiculul să respecte în continuare dispoziţiile prezentei directive pe care le respecta anterior, iar emisiile poluante să fie limitate în mod eficient pe durata vieţii normale a vehiculului în condiţii normale de utilizare.
   5.1.2.   Convertizorul catalitic de schimb trebuie montat în exact aceeaşi poziţie ca şi convertizorul catalitic original, iar poziţia conductei de evacuare a sondei (sondelor) pentru oxigen şi a altor senzori, dacă este cazul, nu trebuie modificată.
   5.1.3.   În cazul în care convertizorul catalitic original este prevăzut cu sisteme de protecţie termică, atunci convertizorul catalitic de schimb trebuie prevăzut cu sisteme similare.
   5.1.4.   Convertizorul catalitic de schimb trebuie să fie durabil, adică să fie proiectat, construit şi să permită montarea în aşa fel încât să ofere o rezistenţă suficientă la coroziune şi fenomene de oxidare la care este expus, ţinând seama de condiţiile de utilizare a vehiculului.
   5.2.   Cerinţe referitoare la emisii
   Vehiculul (vehiculele) indicat(e) la punctul 3.3.1 din prezentul regulament, echipat(e) cu un convertizor catalitic de schimb de tipul pentru care se solicită omologarea, este (sunt) supus(e) unui test de tip I în condiţiile descrise în anexele corespunzătoare la prezentul Regulament nr. 83 pentru a compara performanţele acestuia cu cele ale convertizorului catalitic original în conformitate cu procedura descrisă mai jos.
   5.2.1.   Determinarea bazei pentru comparaţie
   Vehiculul (vehiculele) se echipează cu un convertizor catalitic original nou (a se vedea punctul 3.3.1) şi se pun(e) în funcţiune timp de 12 cicluri extraurbane (test de tip I, partea 2).
   După această precondiţionare, vehiculul (vehiculele) se ţin(e) într-o încăpere unde temperatura rămâne relativ constantă între 293-303 K (20-30 °C). Această condiţionare este efectuată timp de cel puţin şase ore şi continuă până când temperatura uleiului de motor şi a lichidului de răcire, dacă există, este cu ±2 K mai mare/mai mică decât temperatura din încăpere. Apoi se efectuează trei teste de tip I pentru gazele de eşapament.
   5.2.2.   Test pentru gazele de eşapament, efectuat cu un convertizor catalitic de schimb
   Convertizorul catalitic original al vehiculului (vehiculelor) de testare se înlocuieşte cu convertizorul catalitic de schimb (a se vedea punctul 3.3.2), care se pune în funcţiune timp de 12 cicluri extraurbane (test de tip I, partea 2). După această precondiţionare, vehiculul (vehiculele) se ţin(e) într-o încăpere unde temperatura rămâne relativ constantă între 293-303 K (20-30 °C). Această condiţionare este efectuată timp de cel puţin şase ore şi continuă până când temperatura uleiului de motor şi a lichidului de răcire, dacă există, este cu ±2 K mai mare/mai mică decât temperatura din încăpere. Apoi se efectuează trei teste de tip I pentru gazele de eşapament.
   5.2.3.   Evaluarea emisiilor poluante provenite de la vehicule echipate cu convertizoare catalitice de schimb
   Vehiculul (vehiculele) de testare, echipat(e) cu convertizorul catalitic original, trebuie să respecte valorile limită în conformitate cu omologarea de tip a vehiculului (vehiculelor), inclusiv, după caz, factorii de deteriorare aplicaţi în timpul omologării de tip a vehiculului (vehiculelor).
   Se consideră că cerinţele referitoare la emisiile vehiculului (vehiculelor) echipat(e) cu convertizorul catalitic de schimb sunt îndeplinite dacă rezultatele pentru fiecare poluant reglementat (CO, HC, NOx şi particule) îndeplinesc următoarele condiţii:
   
               1.
            
            
               M ≤ 0,85 S + 0,4 G
            
         
               2.
            
            
               M ≤ G
            
         unde:
   
               M
            
            
               :
            
            
               valoarea medie a emisiilor unui poluant (CO, HC, NOx şi particule) ori suma a doi poluanţi (HC + NOx) obţinută prin intermediul a trei teste de tip I efectuate cu convertizorul catalitic de schimb.
            
         
               S
            
            
               :
            
            
               valoarea medie a emisiilor unui poluant (CO, HC, NOx şi particule) ori suma a doi poluanţi (HC + NOx) obţinută prin intermediul a trei teste de tip I efectuate cu convertizorul catalitic original.
            
         
               G
            
            
               :
            
            
               valoarea limită a emisiilor unui poluant (CO, HC, NOx şi particule) ori suma a doi poluanţi (HC + NOx) în conformitate cu omologarea de tip a vehiculului (vehiculelor) împărţită, după caz, la factorii de deteriorare determinaţi în conformitate cu punctul 5.4 de mai jos.
            
         În cazul în care omologarea este solicitată pentru tipuri diferite de vehicule de la acelaşi constructor auto şi cu condiţia ca aceste vehicule de tipuri diferite să fie echipate cu acelaşi tip de convertizor catalitic original, testul de tip I se poate limita la cel puţin două vehicule selectate de comun acord cu serviciul tehnic responsabil cu omologarea.
   5.3.   Cerinţe referitoare la zgomot şi performanţa vehiculului
   Convertizorul catalitic de schimb trebuie să îndeplinească cerinţele tehnice prevăzute în Regulamentul nr. 59. Ca o alternativă la măsurarea contrapresiunii conform Regulamentului nr. 59, verificarea performanţei vehiculului se poate efectua măsurând, pe un dinamometru de şasiu, puterea maximă absorbită la o viteză corespunzătoare puterii maxime a motorului. Valoarea determinată în condiţii atmosferice de referinţă, aşa cum specifică Regulamentul nr. 85, folosind convertizorul catalitic de schimb, nu trebuie să fie cu peste 5 % mai mică decât cea determinată folosind convertizorul catalitic original.
   5.4.   Cerinţe referitoare la durabilitate
   Convertizorul catalitic de schimb trebuie să îndeplinească cerinţele de la punctul 5.3.5 din Regulamentul nr. 83, respectiv testul de tip V sau factorii de deteriorare din tabelul următor pentru rezultatele testelor de tip I.
   
               Categorie motor
            
            
               Factori de deteriorare
            
         
               CO
            
            
               HC (2)
               
            
            
               NOx
                   (2)
               
            
            
               HC + NOx
               
            
            
               Particule
            
         
               Aprindere comandată
            
            
               1,2
            
            
               1,2
            
            
               1,2
            
            
               1,2 (3)
               
            
            
               —
            
         
               Aprindere prin compresie
            
            
               1,1
            
            
               —
            
            
               1,0
            
            
               1,0
            
            
               1,2
            
         Cerinţe referitoare la compatibilitatea cu sistemul OBD (aplicabile numai convertizoarelor catalitice de schimb destinate montării pe vehicule echipate cu un sistem OBD)
   Demonstrarea compatibilităţii cu sistemul OBD este necesară numai atunci când catalizatorul original a fost monitorizat în configuraţie originală.
   5.5.1.   Compatibilitatea convertizorului catalitic de schimb cu sistemul OBD trebuie demonstrată folosind procedurile descrise în seria 05 de modificări la Regulamentul nr. 83 anexa 11 apendicele 1.
   5.5.2.   Dispoziţiile seriei 05 de modificări la Regulamentul nr. 83 anexa 11 apendicele 1, aplicabile altor componente decât convertizorul catalitic, nu se aplică.
   5.5.3.   Producătorul de piese de schimb poate folosi aceeaşi procedură de precondiţionare şi de testare ca şi pentru omologarea de tip iniţială. În acest caz, departamentele administrative furnizează, la cerere şi fără discriminare, apendicele 1 la comunicarea omologării de tip, care precizează numărul şi tipul ciclurilor de precondiţionare, precum şi tipul ciclului de testare utilizat de producătorul echipamentului original pentru testul OBD al convertizorului catalitic.
   5.5.4.   Pentru a verifica instalarea şi funcţionarea corectă a tuturor componentelor monitorizate de sistemul OBD, acest sistem nu trebuie să indice vreo defecţiune ori să aibă coduri de eroare înregistrate înainte de instalarea oricărui convertizor catalitic de schimb. O evaluare a stării sistemului OBD la finalul testelor descrise la punctul 5.2.1 poate fi utilă în acest scop.
   5.5.5.   Indicatorul de defecţiune (MI: a se vedea punctul 2.5 din anexa 11 la seria 05 de modificări la Regulamentul nr. 83) nu trebuie să se activeze în timpul funcţionării vehiculului, aşa cum este prevăzut la punctul 5.2.2.
   6.   MODIFICAREA TIPULUI DE CONVERTIZOR CATALITIC DE SCHIMB ŞI EXTINDEREA OMOLOGĂRII
   Fiecare modificare a tipului de convertizor catalitic de schimb trebuie notificată departamentului administrativ care a aprobat respectivul tip de convertizor catalitic de schimb.
   Acest departament poate:
   
               (i)
            
            
               să considere că modificările aduse e improbabil să aibă vreun efect negativ semnificativ şi că, în orice caz, convertizorul catalitic de schimb îndeplineşte în continuare cerinţele;
               sau
            
         
               (ii)
            
            
               să solicite un alt raport de test pentru unele dintre sau toate testele descrise la punctul 5 din prezentul regulament din partea serviciului tehnic responsabil cu efectuarea testelor.
            
         Confirmarea sau respingerea omologării, specificându-se modificarea, se comunică părţilor acordului care aplică prezentul regulament prin procedura specificată la punctul 4.5 de mai sus.
   Autoritatea competentă care eliberează extinderea de omologare trebuie să dea un număr de serie fiecărui formular de comunicare redactat pentru o astfel de extindere.
   7.   CONFORMITATEA PRODUCŢIEI
   Procedurile referitoare la conformitatea producţiei sunt conforme cu cele prevăzute în acord, în apendicele 2 (E/ECE/324-E/ECE/TRANS/505/Rev.2), cu următoarele cerinţe:
   7.1.   Convertizoarele catalitice de schimb omologate în conformitate cu prezentul regulament trebuie fabricate în aşa fel încât să corespundă tipului omologat în caracteristicile definite la punctul 2.4 din prezentul regulament. Acestea trebuie să îndeplinească cerinţele prevăzute la punctul 5 şi, dacă e cazul, cerinţele testelor specificate în prezentul regulament.
   7.2.   Autoritatea de omologare poate efectua orice test sau verificare prevăzut(ă) în prezentul regulament. În particular, poate efectua testele descrise la punctul 5.2 din prezentul regulament (cerinţe referitoare la emisii). În acest caz, titularul omologării poate solicita, în mod alternativ, să se folosească pentru comparaţie nu convertizorul catalitic original, ci convertizorul catalitic de schimb folosit în timpul testelor de omologare de tip (sau un alt specimen a cărui conformitate cu tipul omologat a fost dovedită). Valorile emisiilor măsurate cu specimenul supus verificării trebuie în acest caz să nu depăşească cu mai mult de 15 % valorile medii măsurate cu specimenul de referinţă.
   8.   SANCŢIUNI PENTRU NECONFORMITATEA PRODUCŢIEI
   8.1.   Omologarea acordată pentru un tip de convertizor catalitic de schimb în conformitate cu prezentul regulament poate fi retrasă dacă nu sunt respectate cerinţele prevăzute la punctul 7 de mai sus.
   8.2.   În cazul în care una dintre părţile contractante ale acordului care aplică prezentul regulament retrage o omologare pe care a acordat-o anterior, ea trebuie să informeze de îndată cealaltă parte contractantă care aplică prezentul regulament prin intermediul unui formular conform cu modelul prezentat în anexa 1 la prezentul regulament.
   9.   ÎNCETAREA DEFINITIVĂ A PRODUCŢIEI
   În cazul în care titularul omologării încetează definitiv producţia unui tip de convertizor catalitic de schimb omologat în conformitate cu prezentul regulament, acesta trebuie să informeze autoritatea care a acordat omologarea.
   La primirea notificării respective, această autoritate informează celelalte părţi ale acordului care aplică prezentul regulament prin intermediul unui formular conform cu modelul din anexa 1 la prezentul regulament.
   10.   DENUMIRILE ŞI ADRESELE SERVICIILOR TEHNICE RESPONSABILE CU EFECTUAREA TESTELOR DE OMOLOGARE ŞI CELE ALE DEPARTAMENTELOR ADMINISTRATIVE
   Părţile contractante ale acordului care aplică prezentul regulament trebuie să comunice Secretariatului General al Organizaţiei Naţiunilor Unite denumirile şi adresele serviciilor tehnice responsabile cu efectuarea testelor de omologare şi cele ale departamentelor administrative care acordă omologarea şi cărora urmează a fi trimise formulare care atestă omologarea sau extinderea ori respingerea omologării emise în alte ţări.
   11.   DOCUMENTAŢIE
   Fiecare convertizor catalitic de schimb nou trebuie însoţit de următoarele informaţii:
   11.1.1.   numele sau marca de comerţ a producătorului catalizatorului;
   11.1.2.   vehiculele (inclusiv anul de fabricaţie) pentru care se omologhează convertizorul catalitic de schimb, inclusiv, după caz, un marcaj care să indice că respectivul convertizor catalitic de schimb este adecvat montării pe un vehicul echipat cu un sistem integrat de diagnosticare (OBD);
   11.1.3.   instrucţiuni de montare, dacă e necesar.
   11.2.   Aceste informaţii trebuie furnizate:
   
               (i)
            
            
               sub forma unui pliant care însoţeşte convertizorul catalitic de schimb;
               sau
            
         
               (ii)
            
            
               pe ambalajul în care se vinde convertizorul catalitic de schimb;
               sau
            
         
               (iii)
            
            
               prin orice alte mijloace aplicabile.
            
         În orice caz, informaţiile trebuie să fie disponibile în catalogul de produse distribuit în punctele de vânzare de către producătorul de convertizoare catalitice de schimb.
   
      (1)  1 pentru Germania, 2 pentru Franţa, 3 pentru Italia, 4 pentru Ţările de Jos, 5 pentru Suedia, 6 pentru Belgia, 7 pentru Ungaria, 8 pentru Republica Cehă, 9 pentru Spania, 10 pentru Iugoslavia, 11 pentru Regatul Unit, 12 pentru Austria, 13 pentru Luxemburg, 14 pentru Elveţia, 15 (vacant), 16 pentru Norvegia, 17 pentru Finlanda, 18 pentru Danemarca, 19 pentru România, 20 pentru Polonia, 21 pentru Portugalia, 22 pentru Federaţia Rusă, 23 pentru Grecia, 24 pentru Irlanda, 25 pentru Croaţia, 26 pentru Slovenia, 27 pentru Slovacia, 28 pentru Belarus, 29 pentru Estonia, 30 (vacant), 31 pentru Bosnia şi Herţegovina, 32 pentru Letonia, 33 (vacant), 34 pentru Bulgaria, 35-36 (vacante), 37 pentru Turcia, 38-39 (vacante), 40 pentru Fosta Republică Iugoslavă a Macedoniei, 41 (vacant), 42 pentru Comunitatea Europeană (Omologările se acordă de către statele membre utilizându-se simbolurile ECE individuale ale acestora), 43 pentru Japonia, 44 (vacant), 45 pentru Australia, 46 pentru Ucraina. Numerele următoare se atribuie altor ţări, în ordinea cronologică în care acestea ratifică sau aderă la Acordul privind adoptarea de specificaţii tehnice uniforme pentru vehicule cu roţi, echipamente şi componente care pot fi montate şi/sau folosite la vehicule cu roţi şi condiţiile pentru recunoaşterea reciprocă a omologărilor acordate pe baza acestor specificaţii, iar numerele astfel atribuite se comunică părţilor contractante ale acordului de către secretarul general al Naţiunilor Unite.
   
      (2)  Aplicabile numai vehiculelor omologate în conformitate cu seria 05 de modificări la Regulamentul nr. 83.
   
      (3)  Aplicabile numai vehiculelor echipate cu motor cu aprindere comandată în conformitate cu o serie anterioară seriei 05 de modificări la Regulamentul nr. 83.
   
      Apendice
      FIŞĂ DE INFORMAŢII NR. … CU PRIVIRE LA OMOLOGAREA DE TIP A CONVERTIZOARELOR CATALITICE DE SCHIMB
      Toate desenele trebuie să fie prezentate la o scară corespunzătoare şi suficient de detaliat, în format A4 sau într-un dosar format A4. Fotografiile, dacă există, trebuie să prezinte suficiente detalii.
      Dacă sistemul, componentele sau unităţile tehnice separate au comenzi electronice, trebuie prezentate informaţii privind performanţa acestora.
      1.   ASPECTE GENERALE
      1.1.   Marca (numele comercial al producătorului):
      1.2.   Tipul:
      1.5.   Denumirea şi adresa producătorului:
      1.7.   În cazul componentelor şi al unităţilor tehnice separate, locul şi metoda de aplicare a marcajului de omologare CEE de tip:
      1.8.   Adresa(adresele) fabricii(fabricilor) de asamblare:
      2.   DESCRIEREA DISPOZITIVULUI
      2.1.   Marca şi tipul convertizorului catalitic de schimb:
      2.2.   Desene ale convertizorului catalitic de schimb, care prezintă în special toate caracteristicile menţionate la punctele 2.3-2.3.2 din prezentul apendice:
      Descrierea tipului sau a tipurilor de vehicul(e) pentru care este destinat convertizorul catalitic de schimb:
      2.3.1.   Numărul (numerele) şi/sau simbolul (simbolurile) ce caracterizează motorul şi tipul (tipurile) de vehicul(e).
      2.3.2.   Menţiunea dacă respectivul convertizor catalitic de schimb este destinat să corespundă cerinţelor referitoare la sistemul OBD: Da/Nu (A se tăia ce nu se aplică).
      2.4.   Descrierea şi desenele ce arată poziţia convertizorului catalitic de schimb faţă de galeria (galeriile) de evacuare:
   
   
      ANEXA 1
      COMUNICARE
      
         [format maxim: A4 (210 × 297 mm]
      
      
                  
                     
                   (1)
               
               
                   
               
            
                  emisă de:
               
               
                  Numele administraţiei
                  …
                  …
                  …
               
            
         
      
                  referitoare la (2):
               
               
                  OMOLOGARE ACORDATĂ
                  OMOLOGARE EXTINSĂ
                  OMOLOGARE REFUZATĂ
                  OMOLOGARE RETRASĂ
                  ÎNCETAREA DEFINITIVĂ A PRODUCŢIEI
               
            unui convertizor catalitic de schimb în conformitate cu Regulamentul nr. 103
      
                  Omologare nr. …
               
               
                  Extindere nr. …
               
            Motivul extinderii:
      1.   Numele şi adresa solicitantului: …
      2.   Numele şi adresa producătorului: …
      3.   Numele sau marca de comerţ a producătorului: …
      4.   Tipul şi denumirea comercială a convertizorului catalitic de schimb: …
      Mijloacele de identificare a tipului, dacă este marcat:
      5.1.   Locul de aplicare a marcajului: …
      6.   Tipul (tipurile) de vehicul(e) pentru care tipul de convertizor catalitic este calificat drept convertizor catalitic de schimb: …
      Tipul (tipurile) de vehicul(e) pe care a fost testat convertizorul catalitic de schimb: …
      7.1.   Convertizorul catalitic de schimb a demonstrat că este compatibil cu cerinţele referitoare la sistemul OBD: Da/Nu (2)
      
      8.   Locul şi metoda de aplicare a marcajului de omologare: …
      9.   Prezentat pentru omologare la data de: …
      Serviciul tehnic responsabil cu efectuarea testelor de omologare: …
      10.1.   Data raportului de testare: …
      10.2.   Numărul raportului de test: …
      11.   Omologare acordată/extinsă/refuzată/retrasă (2)
      
      12.   Locul: …
      13.   Data: …
      14.   Semnătura: …
      15.   La prezenta comunicare este anexată o listă de documente din dosarul de omologare depus la serviciile administrative care au emis omologarea şi care poate fi obţinută la cerere.
      
         (1)  Numărul distinctiv al ţării care a acordat/extins/respins/retras omologarea (a se vedea dispoziţiile de omologare din prezentul regulament).
      
         (2)  A se tăia ce nu se aplică.
   
   
      ANEXA 2
      EXEMPLE DE DISPUNERE A MĂRCILOR DE OMOLOGARE
      MODEL A
      (A se vedea punctul 4.4 din prezentul regulament)
      
         
      Marcajul de omologare de mai sus, aplicat pe o componentă a unui convertizor catalitic de schimb, arată că respectivul tip de convertizor a fost omologat în Ţările de Jos (E 4), în conformitate cu Regulamentul nr. 103, având numărul de omologare 001234. Primele două cifre ale numărului de omologare arată că omologarea a fost acordată în conformitate cu cerinţele Regulamentului nr. 103 în forma sa originală.
      MODEL B
      (A se vedea punctul 4.5 din prezentul regulament)
      
         
      Marcajul de omologare de mai sus, aplicat pe o componentă a unui convertizor catalitic de schimb, arată că respectivul tip de convertizor a fost omologat în Ţările de Jos (E 4), în conformitate cu Regulamentele nr. 103 şi nr. 59 (1).
      Primele două cifre ale numerelor de omologare arată că la data acordării acestor omologări, Regulamentele nr. 103 şi nr. 59 erau în formă originală.
      
         (1)  Al doilea număr figurează doar ca exemplu.